
Az egységes  választói névjegyzékről szóló törvény (Szerb Köztársaság Hivatalos Közlönye, 104/2009., 99/2011., 44/2024. és 96/2025. szám) 14. szakasza, a nemzeti kisebbségek nemzeti tanácsairól szóló törvény (Szerb Köztársaság Hivatalos Közlönye, 72/2009., 20/2014. – AB, 55/2014. és 47/2018. szám) 48. szakasza, a nemzeti kisebbség választói  külön névjegyzéke vezetésének módjáról szóló szabályzat 7. szakasza (Szerb Köztársaság Hivatalos Közlönye, 61/2018. szám), valamint a nemzeti kisebbség nemzeti tanácsai tagjainak megválasztásáról szóló  2026. szeptember 18-án kelt választás kiírásról szóló határozat (Szerb Köztársaság Hivatalos Közlönye, 90/2026. szám) alapján, amely választásokra 2026. november 8-án kerül sor, Nagykikinda város Városi Közigazgatási Hivatala közzéteszi az alábbi

É R T E S Í T É S T
a nemzeti kisebbségekhez tartozó választópolgárok 
külön választói névjegyzékébe történő betekintésről és bejegyzésről
ÉRTESÍTJÜK a nemzeti kisebbségekhez tartozó, Nagykikinda város területén lakóhellyel, illetve a belső menekültként tartózkodási hellyel rendelkező, választójoggal bíró személyeket, hogy a nemzeti kisebbségek külön választói névjegyzékének Nagykikinda város területére vonatkozó része betekintés céljából a Városi Közigazgatás épületében, a 67. számú irodában áll rendelkezésre.

A betekintésre munkanapokon 8:00 és 15:00 óra között, szombatonként pedig 8:00 és 13:00 óra között van lehetőség.
A külön választói névjegyzék 2026. október 23-i lezárásáig a nemzeti kisebbségekhez tartozó személyek kérelmet nyújthatnak be a Városi Közigazgatási Hivatalhoz a külön választói névjegyzék esetleges módosítása érdekében (bejegyzés, törlés, módosítás, kiegészítés és/vagy helyesbítés).

A nemzeti tanácsi választások külön választói névjegyzéke lezárásától a választások megtartásának napját megelőző 72 óráig a választói névjegyzékben nem szereplő választópolgárok bejegyzését, valamint a választói névjegyzékben történő módosításokat a nemzeti tanácsi választások külön választói névjegyzék vezetéséért felelős minisztérium végzi.

A nemzeti kisebbség nemzeti tanácsi választások külön választói névjegyzékébe történő bejegyzés kizárólag a nemzeti kisebbséghez tartozó személy saját kérelmére történik.A Nagykikinda város területén állandó lakóhellyel, illetve a belső menekültek esetében tartózkodási hellyel rendelkező, nemzeti kisebbséghez tartozó személy a nemzeti tanácsi választások külön választói névjegyzékbe való bejegyzés iránti kérelmet Nagyikinda Város Közigazgatási Hivatalához nyújtja be. A kérelmet írásban, külön erre a célra szolgáló nyomtatványon kell benyújtani, amelyet a kérelmezőnek saját kezűleg alá kell írnia.
           A nyomtatvány Nagykikinda Város Közigazgatási Hivatalában, a 67-es számú
irodában vehető át.

          A személyazonosság megállapítását, valamint a nyomtatványon feltüntetett adatok ellenőrzését az ügyintéző a kérelmező személyi igazolványa alapján végzi el. 

           A személyes adatok védelméről szóló jogszabályoknak megfelelően a külön választói névjegyzék elektronikus úton is megtekinthető az Emberi és Kisebbségi Jogi és 
Társadalmi Párbeszédért Felelős  Minisztériumának hivatalos honlapján (https://upit.posebanbirackispisak.gov.rs) az egyedi állampolgári azonosítószám (JMBG) megadásával.

